CELEX: 52016PC0789
Language: sl
Date: 2016-12-15
Title: Predlog SKLEP EVROPSKEGA PARLAMENTA IN SVETA o spremembi Direktive Sveta 87/217/EGS, Direktive 2003/87/ES Evropskega parlamenta in Sveta, Direktive 2009/31/ES Evropskega parlamenta in Sveta, Uredbe (EU) št. 1257/2013 Evropskega parlamenta in Sveta, Direktive Sveta 86/278/EGS ter Direktive Evropskega parlamenta in Sveta 94/63/ES v zvezi s postopkovnimi pravili na področju poročanja o okolju ter razveljavitvi Direktive Sveta 91/692/EGS

EVROPSKA KOMISIJA
            Bruselj, 15.12.2016
            COM(2016) 789 final
            2016/0394(COD)
            Predlog
            SKLEP EVROPSKEGA PARLAMENTA IN SVETA
            o spremembi Direktive Sveta 87/217/EGS, Direktive 2003/87/ES Evropskega parlamenta in Sveta, Direktive 2009/31/ES Evropskega parlamenta in Sveta, Uredbe (EU) št. 1257/2013 Evropskega parlamenta in Sveta, Direktive Sveta 86/278/EGS ter Direktive Evropskega parlamenta in Sveta 94/63/ES v zvezi s postopkovnimi pravili na področju poročanja o okolju ter razveljavitvi Direktive Sveta 91/692/EGS 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Splošno ozadje
            
            
               Številni pravni akti Unije so bili sprejeti brez datuma prenehanja veljavnosti. Ti akti so formalno še naprej veljavni, čeprav nimajo več pravnih učinkov.
            
            
               Z odpravljanjem aktov, ki niso več uporabni ali ustrezni, se omogočita uporabniku prijaznejša predstavitev orodij za olajševanje dostopa do prava Unije ter učinkovitejši in hitrejši nadzor nad njimi. Ta orodja so CELEX, EUR-Lex in Seznam veljavnih pravnih aktov (npr. rezultati iskanja ne bi več vključevali zastarelih aktov skupaj z veljavnimi). Izboljšanje preglednosti prava Unije je bistven element agende za boljše pravno urejanje, za katerega si institucije Unije prizadevajo tudi v okviru novega Medinstitucionalnega sporazuma o boljši pripravi zakonodaje
                  1
               . Komisija je v sporočilu o programu ustreznosti in uspešnosti predpisov (REFIT) iz leta 2014
                  2
                sporočila, da bo pripravila razveljavitve zakonodaje, med drugim v zvezi s standardiziranim poročanjem na področju okolja. Poleg tega sporočilo o boljšem pravnem urejanju
                  3
                iz leta 2015 vsebuje poziv k širokemu pregledu poročanja na več področjih politike, vključno z okoljem. Zaradi teh povezav se zdaj obravnava razveljavitev Direktive Sveta 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje (v nadaljnjem besedilu: Direktiva 91/692/EGS).To je povezano tudi s širšim preverjanjem ustreznosti za spremljanje stanja okolja in poročanje o okolju. Navedeno preverjanje ustreznosti se zdaj izvaja v skladu z Delovnim programom Komisije za leto 2016
                  4
               , v katerem je v Prilogi V med pobudami za razveljavitev naveden predlog o razveljavitvi Direktive 91/692/EGS in povezane Odločbe 95/337/EGS o vprašalniku za vode. 
            
            
               Sveženj razveljavitev sestavljajo štiri predlagane pobude v zvezi z razveljavitvijo Direktive 91/692/EGS in Odločbe 95/337/EGS: 
            
            
               1.sporočilo o razglasitvi zastarelosti enajstih izvedbenih aktov, ki jih je sprejela Komisija za določitev vprašalnikov za poročanje o okolju, vključno z Odločbo 95/337/EGS; 
            
            
               2.dva predloga sklepa Komisije o razveljavitvi dveh izvedbenih sklepov (s postopkoma v odboru), in sicer Sklepa Komisije 2011/92/EU z dne 10. februarja 2011
                  5
                in Sklepa Komisije 2010/681/EU z dne 9. novembra 2010
                  6
               , ki nimata več pravnih učinkov, vendar ju bo Komisija zaradi postopkovnih razlogov razveljavila s poznejšim postopkom v odboru;
            
            
               3.predlog sklepa Evropskega parlamenta in Sveta, s katerim se razveljavijo in spremenijo določbe šestih pravnih aktov, ki se nanašajo na Direktivo 91/692/EGS.
            
            
               Za pripravo teh pobud je Komisija opravila analizo in proučila posledice ohranitve ali razveljavitve različnih obveznosti. V nadaljevanju je predstavljen povzetek rezultata tega dela, podrobnejšo predstavitev pa vsebuje podporna študija, ki je bila objavljena ločeno
                  7
               . Šteje se, da formalne ocene učinka ni treba izvesti, saj je cilj razveljaviti zastarele določbe in pravne akte. Pomembno je poudariti, da zaradi razveljavitve niso predvidene nobene dejanske gospodarske koristi. Glavne koristi bodo povezane zlasti s tem, da se bo s temi prizadevanji zagotovil jasnejši sklop pravil o poročanju.
            
            
               Pomanjkljivosti Direktive 91/692/EGS 
            
            
               Direktiva 91/692/EGS je bila namenjena racionalizaciji obveznosti poročanja na podlagi vseh okoljskih zakonodajnih aktov EU, ki so veljali v času njenega sprejetja. V praksi pa se z Direktivo 91/692/EGS niso uskladile vse zahteve za poročanje o okolju. Na primer, direktivi 91/271/EGS
                  8
                in 91/676/EGS
                  9
                sta bili izključeni iz njenega področja uporabe. Ugotovljeno je bilo tudi, da je bilo izvajanje direktive od samega začetka obremenjujoče in neučinkovito. Ena od glavnih težav je bilo dejstvo, da je bila direktiva sprejeta, preden je uporaba informacijske tehnologije (IT) postala splošno razširjena. Poleg tega so številne posamezne instrumente, za katere so bile z Direktivo 91/692/EGS določene zahteve za poročanje, pozneje nadomestili instrumenti, pri katerih se niso upoštevale določbe o poročanju iz direktive. Na primer, z Direktivo 2000/60/ES
                  10
                je bilo razveljavljenih sedem zakonodajnih aktov o vodah, zato je povezani vprašalnik o vodah iz Odločbe 95/337/EGS, sprejete na podlagi Direktive 91/692/EGS, postal odvečen. Z instrumenti, kot sta Direktiva 2000/60/ES in Direktiva 2010/75/EU
                  11
                (ter njena predhodnica Direktiva 96/61/ES
                  12
               ), so bile uvedene neodvisne obveznosti poročanja. 
            
            
               Zaradi uspešnega razvoja orodja ReportNet Evropske agencije za okolje (EEA) in področnih pobud za racionalizacijo poročanja (npr. evropskega informacijskega sistema za vode) sta postali potreba po horizontalnem instrumentu za poročanje in njegova učinkovitost vse bolj vprašljivi. S sprejetjem direktive o vzpostavitvi infrastrukture za prostorske informacije v Evropski skupnosti (INSPIRE) (Direktiva 2007/2/ES) in povezanim razvojem skupnega okoljskega informacijskega sistema (SEIS)
                  13
                je bil uveden sodobnejši in učinkovitejši horizontalni pristop k upravljanju informacij in poročanju v zvezi z okoljsko politiko EU. 
            
            
               Komisija je takrat navedla, da „bo ključni korak pri izvajanju sistema SEIS (in predvsem za spodbuditev pričakovanih prednosti poenostavitve) posodobitev pravnih določb glede načina, s katerim so informacije, zahtevane v okoljski zakonodaji Skupnosti, dane na voljo. To naj bi bilo doseženo s prenovo direktive o standardiziranju poročil (91/692/ES), ki jo je treba posodobiti in uskladiti z načeli sistema SEIS. Komisija zato namerava leta 2008 predložiti ustrezen zakonodajni predlog, vključno z razveljavitvijo zastarelih določb sedanje direktive o standardiziranju poročil“
                  14
               . Komisija se je na koncu odločila, da ne bo predložila novega pravnega instrumenta o poročanju, temveč bo za to agendo uporabila nepravni pristop (glej delovni dokument služb Komisije z naslovom Možnosti izvajanja skupnega okoljskega informacijskega sistema EU
                  15
                („EU Shared Environmental Information System-Implementation Outlook“)) skupaj z usklajenim ukrepanjem na različnih področjih okoljske politike (kot so vode, zrak, narava itd.). 
            
            
               Povzetek sedanjega področja uporabe in ustreznosti Direktive 91/692/EGS
            
            
               Direktiva 91/692/EGS se nanaša na 28 okoljskih aktov, ki jih zajemajo njene določbe. Direktiva 91/692/EGS se uporablja tudi v več drugih aktih. Zaradi poznejših razveljavitev teh aktov (glej pregled v preglednici 2) so zdaj veljavni ena uredba, devet direktiv (glej pregled v preglednici 1) (določbe navedene direktive še naprej veljajo za dve direktivi, in sicer Direktivo 86/278/EGS in Direktivo 87/217/EGS) in 23 sklepov, ki še vedno vsebujejo sklice na navedene določbe (glej pregled v preglednici 3).
            
            
               Ugotovljeno je bilo, da je večina izvirnih obveznosti, določenih v Direktivi 91/692/EGS, zastarela in nima več pravnega učinka. Zato je bil predložen predlog o razveljavitvi, da bi se zagotovila pravna varnost, izboljšala preglednost, zmanjšalo upravno breme in zagotovilo, da zakonodaja EU ustreza svojemu namenu v skladu z agendo za boljše pravno urejanje. 
            
            
               Predlagani ukrepi za razveljavitev Direktive 91/692/EGS in povezanih aktov
            
            
               Prvi ukrep je predlog sklepa Evropskega parlamenta in Sveta o odpravi zahtev za standardizirano poročanje. Predlaga se tudi, naj se sklici na stara pravila komitologije nadomestijo z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi pravil in splošnih načel, na podlagi katerih države članice nadzirajo izvajanje izvedbenih pooblastil Komisije v skladu s členom 13 Uredbe v zvezi s prehodnimi ukrepi.
            
         
         
            
               Drugi ukrep je namenjen sprejetju sporočila o razglasitvi zastarelosti izvedbenih sklepov na podlagi Direktive 91/692/EGS, ki so še veljavni. V sporočilu se opredelijo sklepi, ki so zastareli in katerih pravna podlaga je bila razveljavljena. 
            
            
               Tretji ukrep je namenjen razveljavitvi dveh izvedbenih sklepov, katerih pravna podlaga je še veljavna, vendar nimata več pravnih učinkov
                  16
               .
            
            
               V okviru pripravljalne analize je bilo proučenih več možnosti, da bi se zagotovila učinkovita razveljavitev in po potrebi ohranili pravni učinki. Ugotovitve te analize so predstavljene v podporni študiji
                  17
               , v kateri je priporočena popolna razveljavitev določb Direktive 91/692/EGS in odprava zastarelih določb ob sklicevanju na nova pravila o izvedbenih aktih. Ta možnost, ki obsega navedene tri ukrepe, je bila opredeljena kot najučinkovitejša za skrajšanje upravnih postopkov in povečanje pravne jasnosti.
            
            
               Predhodne direktive, na katere se nanaša Direktiva 91/692/EGS
            
            
               Kot je navedeno zgoraj, sta od 28 instrumentov (glej pregled v preglednici 2), prvotno navedenih v Direktivi 91/692/EGS, ostali samo še direktivi 86/278/EGS in 87/217/EGS (glej pregled v preglednici 1). 
            
            
               Predlaga se ohranitev določb o poročanju iz Direktive 86/278/EGS in njena uskladitev z novimi pravili o izvedbenih aktih, določenimi v PDEU. 
            
            
               Zahteve za poročanje iz Direktive 87/217/EGS se ne uporabljajo, predvsem zato, ker sta se z uredbo REACH (Uredba (ES) št. 1907/2006) v EU postopoma odpravili proizvodnja in uporaba surovega azbesta in izdelkov, ki vsebujejo azbest, zato se je azbest v vseh državah članicah EU prenehal uporabljati.
            
            
               
            
               Preglednica 1: Pregled direktiv in uredb, zajetih s predlaganim sklepom o razveljavitvi Direktive 91/692/EGS (vsi drugi akti, pomembni za Direktivo 91/692/EGS, so medtem že zastareli ali postali nepomembni) 
            
            
                     
                        Veljavni pravni akti, ki se sklicujejo na Direktivo 91/692/EGS oziroma na katere se sklicuje Direktiva 91/692/EGS
                     
                  
                  
                     
                        Razveljavitev Direktive 91/692/EGS, ki vpliva na določbe pravnih aktov
                     
                  
                  
                     
                        Člen predlaganega sklepa, v katerem so obravnavani pravni akti 
                     
                  
               
                     
                        1) Direktiva Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu
                     
                  
                  
                     
                        členi 13, 14, 15, 15a in 17 
                     
                  
                  
                     
                        člen 3
                     
                  
               
                     
                        2) Direktiva Sveta 87/217/EGS z dne 19. marca 1987 o preprečevanju in zmanjševanju onesnaževanja okolja z azbestom
                     
                  
                  
                     
                        člen 13
                     
                  
                  
                     
                        člen 4
                     
                  
               
                     
                        3) Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti
                     
                  
                  
                     
                        člen 21
                     
                  
                  
                     
                        člen 1
                     
                  
               
                     
                        4) Direktiva 2009/31/ES Evropskega parlamenta in Sveta z dne 23. aprila 2009 o geološkem shranjevanju ogljikovega dioksida se sklicuje na Direktivo 91/692/EGS
                     
                  
                  
                     
                        členi 27, 29, 30
                     
                  
                  
                     
                        člen 2
                     
                  
               
                     
                        5) Uredba (EU) št. 1257/2013 o recikliranju ladij
                     
                  
                  
                     
                        člen 21 
                     
                  
                  
                     
                        člen 5
                     
                  
               
                     
                        6) Direktiva Evropskega parlamenta in Sveta 94/63/ES z dne 20. decembra 1994 o nadzorovanju emisij hlapnih organskih spojin (HOS) pri skladiščenju bencina in njegovi distribuciji iz terminalov do bencinskih servisov
                     
                  
                  
                     
                        člen 9
                     
                  
                  
                     
                        člen 6
                     
                  
               
                     
                        7) Člen 37(1) Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv
                           18
                        
                     
                  
                  
                     
                        zajeto s svežnjem o odpadkih
                     
                  
                  
                     
                        zajeto s svežnjem o odpadkih
                     
                  
               
                     
                        8) Člen 9 Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih
                           19
                        
                     
                  
                  
                     
                        zajeto s svežnjem o odpadkih
                     
                  
                  
                     
                        zajeto s svežnjem o odpadkih
                     
                  
               
                     
                        9) Člen 15 Direktive Sveta 1999/31/ES z dne 26. aprila 1999 o odlaganju odpadkov na odlagališčih
                           20
                        
                     
                  
                  
                     
                        zajeto s svežnjem o odpadkih
                     
                  
                  
                     
                        zajeto s svežnjem o odpadkih
                     
                  
               
                     
                        10) Člen 17 Direktive Evropskega Parlamenta in Sveta 94/62/ES z dne 20. decembra 1994 o embalaži in odpadni embalaži
                           21
                         
                     
                  
                  
                     
                        zajeto s svežnjem o odpadkih
                     
                  
                  
                     
                        zajeto s svežnjem o odpadkih
                     
                  
               
            
               Preglednica 2: Pregled direktiv in uredb, razveljavljenih in pred tem zajetih z Direktivo 91/692/EGS 
            
            
                     
                        Pravni akti, razveljavljeni, vendar pred tem zajeti z Direktivo 91/692/EGS 
                     
                  
                  
                     
                        Datum razveljavitve
                     
                  
               
                     
                        Direktiva Sveta 76/160/EGS z dne 8. decembra 1975 o kakovosti kopalnih voda
                           22
                        , spremenjena na podlagi člena 3 Direktive Sveta 91/692/EGS, je bila razveljavljena z Direktivo Evropskega parlamenta in Sveta 2006/7/ES z dne 15. februarja 2006 o upravljanju kakovosti kopalnih voda in razveljavitvi Direktive 76/160/EGS
                           23
                        .
                     
                  
                  
                     
                        31. december 2014
                     
                  
               
                     
                        Direktiva Sveta 76/464/EGS z dne 4. maja 1976 o onesnaževanju pri odvajanju nekaterih nevarnih snovi v vodno okolje
                           24
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2006/11/ES Evropskega parlamenta in Sveta z dne 15. februarja 2006 o onesnaževanju pri odvajanju nekaterih nevarnih snovi v vodno okolje Skupnosti
                           25
                        .
                     
                  
                  
                     
                        23. marec 2006
                     
                  
               
                     
                        Direktiva Sveta 78/176/EGS z dne 20. februarja 1978 o odpadkih iz industrije titanovega dioksida
                           26
                        , kakor je bila spremenjena z Direktivo 83/29/EGS
                           27
                         in spremenjena na podlagi člena 2(1) Direktive 91/692/EGS, je bila razveljavljena z Direktivo 2010/75/EU Evropskega parlamenta in Sveta z dne 24. novembra 2010 o industrijskih emisijah
                           28
                        . 
                     
                  
                  
                     
                        7. januar 2014
                     
                  
               
                     
                        Direktiva Sveta 78/659/EGS z dne 18. julija 1978 o kakovosti sladkih voda, ki jih je treba zavarovati ali izboljšati, da se omogoči življenje rib
                           29
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2006/44/ES Evropskega parlamenta in Sveta z dne 6. septembra 2006 o kakovosti sladkih voda, ki jih je treba zavarovati ali izboljšati, da se omogoči življenje rib
                           30
                        , ta pa je bila razveljavljena z Direktivo Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike
                           31
                        . 
                     
                  
                  
                     
                        21. december 2013
                     
                  
               
                     
                        Direktiva Sveta 79/869/EGS z dne 9. oktobra 1979 o merilnih metodah ter pogostnosti vzorčenja in analize površinske vode, namenjene za oskrbo s pitno vodo v državah članicah
                           32
                        , spremenjena na podlagi člena 2(1) Direktive 91/692/EGS, kakor je bila nazadnje spremenjena z Direktivo 81/855/EGS
                           33
                        , je bila razveljavljena z Direktivo 2000/60/ES. 
                     
                  
                  
                     
                        21. december 2007
                     
                  
               
                     
                        Direktiva Sveta 79/923/EGS z dne 30. oktobra 1979 o zahtevah glede kakovosti voda, primernih za lupinarje
                           34
                        , spremenjena na podlagi člena 2(1) Direktive 91/692/EGS, je bila razveljavljena in kodificirana z Direktivo 2006/113/ES Evropskega parlamenta in Sveta z dne 12. decembra 2006 o zahtevah glede kakovosti voda, primernih za lupinarje
                           35
                        , ta pa je bila razveljavljena z Direktivo 2000/60/ES. 
                     
                  
                  
                     
                        21. december 2013
                     
                  
               
                     
                        Direktiva Sveta 80/68/EGS z dne 17. decembra 1979 o varstvu podzemne vode pred onesnaževanjem z določenimi nevarnimi snovmi
                           36
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2000/60/ES.
                     
                  
                  
                     
                        21. december 2013
                     
                  
               
                     
                        Direktiva Sveta 82/176/EGS z dne 22. marca 1982 o mejnih vrednostih in ciljih kakovosti pri odvajanju živega srebra v industriji, ki uporablja kloralkalno elektrolizo
                           37
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2008/105/ES o okoljskih standardih kakovosti na področju vodne politike
                           38
                        .
                     
                  
                  
                     
                        22. december 2012
                     
                  
               
                     
                        Direktiva Sveta 83/513/EGS z dne 26. septembra 1983 o mejnih vrednostih in ciljih kakovosti v zvezi z izpustom kadmija
                           39
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2008/105/ES. 
                     
                  
                  
                     
                        22. december 2012
                     
                  
               
                     
                        Direktiva Sveta 84/156/EGS z dne 8. marca 1984 o mejnih vrednostih in zahtevah glede kakovosti pri odvajanju živega srebra v industriji, ki ne uporablja kloralkalne elektrolize
                           40
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2008/105/ES. 
                     
                  
                  
                     
                        22. december 2012
                     
                  
               
                     
                        Direktiva Sveta 84/491/EGS z dne 9. oktobra 1984 o mejnih vrednostih in ciljih kakovosti pri odvajanju heksaklorocikloheksana
                           41
                        , spremenjena na podlagi člena 2(1) Direktive 91/692/EGS, je bila razveljavljena z Direktivo 2008/105/ES. 
                     
                  
                  
                     
                        22. december 2012
                     
                  
               
                     
                        Direktiva Sveta 86/280/EGS z dne 12. junija 1986 o mejnih vrednostih in ciljih kakovosti pri odvajanju določenih nevarnih snovi, vključenih v seznam I Priloge k Direktivi 76/464/EGS
                           42
                        , kakor je bila nazadnje spremenjena z Direktivo 90/415/EGS
                           43
                         in spremenjena na podlagi člena 2(1) Direktive 91/692/EGS, je bila razveljavljena z Direktivo 2008/105/ES. 
                     
                  
                  
                     
                        22. december 2012
                     
                  
               
                     
                        Direktiva Sveta 75/440/EGS z dne 16. junija 1975 o zahtevah glede kakovosti površinske vode za odvzem pitne vode v državah članicah
                           44
                        , spremenjena na podlagi člena 2(2) Direktive 91/692/EGS, je bila razveljavljena z Direktivo 2000/60/ES.
                     
                  
                  
                     
                        21. december 2007
                     
                  
               
                     
                        Direktiva Sveta 80/778/EGS z dne 15. julija 1980 o kakovosti pitne vode, namenjene za prehrano ljudi
                           45
                        , spremenjena na podlagi člena 2(2) Direktive 91/692/EGS, je bila razveljavljena z Direktivo Sveta 98/83/ES z dne 3. novembra 1998 o kakovosti vode, namenjene za prehrano ljudi
                           46
                        . 
                     
                  
                  
                     
                        25. december 2003
                     
                  
               
                     
                        Direktiva Sveta 85/203 EGS z dne 7. marca 1985 o standardih kakovosti zraka za dušikov dioksid
                           47
                        , kakor je bila spremenjena z Direktivo 85/580/EGS
                           48
                         in spremenjena na podlagi člena 4(3) Direktive 91/692/EGS, je bila razveljavljena z Direktivo Sveta 1999/30/ES z dne 22. aprila 1999 o mejnih vrednostih žveplovega dioksida, dušikovega dioksida in dušikovih oksidov, trdnih delcev in svinca v zunanjem zraku, ki ni vsebovala sklica na Direktivo 91/692/EGS in je bila razveljavljena z Direktivo 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo. 
                     
                  
                  
                     
                        11. junij 2010
                     
                  
               
                     
                        Direktiva Sveta 75/716/EGS z dne 24. novembra 1975 o približevanju zakonodaj držav članic o deležu žvepla v nekaterih tekočih gorivih
                           49
                        , spremenjena na podlagi člena 4(2) Direktive 91/692/EGS, je bila razveljavljena z Direktivo 93/12/EGS
                           50
                        . 
                     
                  
                  
                     
                        30. september 1994
                     
                  
               
                     
                        Direktiva Sveta 84/360/EGS z dne 28. junija 1984 o boju proti onesnaževanju zraka iz industrijskih obratov
                           51
                        , spremenjena na podlagi člena 4(2) Direktive 91/692/EGS, je bila razveljavljena z Direktivo 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja
                           52
                        , ta pa je bila razveljavljena z Direktivo 2010/75/EU Evropskega parlamenta in Sveta z dne 24. novembra 2010 o industrijskih emisijah
                           53
                        . 
                     
                  
                  
                     
                        7. januar 2014
                     
                  
               
                     
                        Direktiva Sveta 80/779/EGS z dne 15. julija 1980 o mejnih in priporočenih vrednostih kakovosti zraka za žveplov dioksid in suspendirane delce
                           54
                        , spremenjena na podlagi člena 4(1) in (3) Direktive 91/692/EGS, je bila razveljavljena z Direktivo 1999/30/ES
                           55
                        , ta pa je bila razveljavljena 11. junija 2010 z Direktivo 2008/50/ES. 
                     
                  
                  
                     
                        11. junij 2010
                     
                  
               
                     
                        Direktiva Sveta 82/884/EGS z dne 3. decembra 1982 o mejni vrednosti za svinec v zraku
                           56
                        , spremenjena na podlagi člena 4(1) in (3) Direktive 91/692/EGS, je bila razveljavljena z Direktivo 1999/30/ES, ta pa je bila razveljavljena z Direktivo 2008/50/ES. 
                     
                  
                  
                     
                        11. junij 2010
                     
                  
               
                     
                        Direktiva Sveta 85/203/EGS z dne 7. marca 1985 o standardih kakovosti zraka za dušikov dioksid
                           57
                        , spremenjena z Direktivo 85/580/EGS
                           58
                         in spremenjena na podlagi člena 4(1) in (3) Direktive 91/692/EGS, je bila razveljavljena z Direktivo 1999/30/ES, ta pa je bila razveljavljena z Direktivo 2008/50/ES. 
                     
                  
                  
                     
                        11. junij 2010
                     
                  
               
                     
                        Direktiva Sveta 75/439/EGS z dne 16. junija 1975 o odstranjevanju odpadnih olj
                           59
                        , spremenjena na podlagi člena 5 Direktive 91/692/EGS, je bila razveljavljena z Direktivo 2008/98/ES Evropskega parlamenta in Sveta z dne 19. novembra 2008 o odpadkih
                           60
                        . 
                     
                  
                  
                     
                        12. december 2010
                     
                  
               
                     
                        Direktiva Sveta 75/442/EGS z dne 15. julija 1975 o odpadkih
                           61
                        , spremenjena na podlagi člena 5 Direktive 91/692/EGS, je bila razveljavljena z Direktivo 2006/12/ES Evropskega parlamenta in Sveta z dne 5. aprila 2006 o odpadkih
                           62
                        , ta pa je bila razveljavljena z Direktivo 2008/98/ES. 
                     
                  
                  
                     
                        11. december 2010
                     
                  
               
                     
                        Direktiva Sveta 76/403/EGS z dne 6. aprila 1976 o odstranjevanju polikloriranih bifenilov in polikloriranih terfenilov
                           63
                        , spremenjena na podlagi člena 5 Direktive 91/692/EGS, je bila razveljavljena z Direktivo Sveta 96/59/ES z dne 16. septembra 1996 o odstranjevanju polikloriranih bifenilov in polikloriranih terfenilov (PCB/PCT)
                           64
                        .
                     
                  
                  
                     
                        16. september 1996
                     
                  
               
                     
                        Direktiva Sveta 78/319/EGS z dne 20. marca 1978 o strupenih in nevarnih odpadkih
                           65
                        , spremenjena na podlagi člena 5 Direktive 91/692/EGS, je bila razveljavljena z Direktivo Sveta 91/689/EGS z dne 12. decembra 1991 o nevarnih odpadkih
                           66
                        . 
                     
                  
                  
                     
                        27. junija 1995
                     
                  
               
                     
                        Direktiva Sveta 84/631/EGS z dne 6. decembra 1984 o nadzorovanju in kontroli čezmejnega prevoza nevarnih odpadkov v Skupnosti
                           67
                        , spremenjena na podlagi člena 5 Direktive 91/692/EGS, je bila razveljavljena z Uredbo Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje
                           68
                        , ta pa je bila razveljavljena z Uredbo (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov
                           69
                        .
                     
                  
                  
                     
                        11. julij 2007
                     
                  
               
                     
                        Direktiva Sveta 85/339/EGS z dne 27. junija 1985 o posodah za tekočine za prehrano ljudi
                           70
                        , spremenjena na podlagi člena 5 Direktive 91/692/EGS, je bila razveljavljena z Direktivo Evropskega Parlamenta in Sveta 94/62/ES z dne 20. decembra 1994 o embalaži in odpadni embalaži
                           71
                        .
                     
                  
                  
                     
                        29. junij 1996
                     
                  
               
               Preglednica 3: Pregled veljavnih izvedbenih aktov, ki jih je treba razveljaviti ali razglasiti za zastarele 
            
            
                     
                        Pravni akti sprejeti na podlagi Direktive 91/692/EGS 
                     
                  
                  
                     
                        Še veljavni
                     
                  
                  
                     
                        Predlagana razglasitev zastarelosti
                     
                  
                  
                     
                        Predlagana razveljavitev
                     
                  
               
                     
                        1) Izvedbeni sklep Komisije 2014/166/EU z dne 21. marca 2014 o spremembi Odločbe 2005/381/ES v zvezi z vprašalnikom za poročanje o uporabi Direktive 2003/87/ES Evropskega parlamenta in Sveta (notificirano pod dokumentarno številko C(2014) 1726)
                           72
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        2) Odločba Komisije 2005/381/ES z dne 4. maja 2005 o uvedbi vprašalnika za poročanje o uporabi Direktive Evropskega parlamenta in Sveta 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (notificirano pod dokumentarno številko K(2005) 1359)
                           73
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        3) Odločba Komisije 2006/803/ES z dne 23. novembra 2006 o spremembi Odločbe 2005/381/ES o uvedbi vprašalnika za poročanje o uporabi Direktive Evropskega parlamenta in Sveta 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (notificirano pod dokumentarno številko C(2006) 5546)
                           74
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        4) Izvedbeni sklep Komisije z dne 18. aprila 2012 o uvedbi vprašalnika za poročila držav članic o izvajanju Direktive 2008/98/ES Evropskega parlamenta in Sveta o odpadkih
                           75
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        5) Odločba Komisije 2004/249/ES z dne 11. marca 2004 o izvajanju Direktive 2002/96/ES (OEEO)
                           76
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        6) Odločba Komisije 2007/151/ES z dne 6. marca 2007 o spremembi Odločb 94/741/ES in 97/622/ES glede vprašalnikov za poročila o izvajanju Direktive 2006/12/ES Evropskega parlamenta in Sveta o odpadkih in o izvajanju Direktive Sveta 91/689/EGS o nevarnih odpadkih
                           77
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        7) Odločba Komisije 2000/738/ES z dne 17. novembra 2000 o vprašalniku za poročila držav članic o izvajanju Direktive 1999/31/ES o odlaganju odpadkov na odlagališčih
                           78
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        8) Odločba Komisije 2001/753/ES z dne 17. oktobra 2001 o vprašalniku za poročila držav članic o izvajanju Direktive 2000/53/ES Evropskega parlamenta in Sveta o izrabljenih vozilih
                           79
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        9) Odločba Komisije 97/622/ES z dne 27. maja 1997 o vprašalnikih za poročila držav članic o izvajanju nekaterih direktiv v sektorju odpadkov
                           80
                        . 
                     
                  
                  
                     
                        
                     
                  
                  
                     
                  
                  
                     
                  
               
                     
                        10) Odločba Komisije 94/741/ES z dne 24. oktobra 1994 o vprašalnikih za poročila držav članic o izvajanju določenih direktiv v sektorju odpadkov
                           81
                        .
                     
                  
                  
                     
                        
                     
                  
                  
                     
                  
                  
                     
                  
               
                     
                        11) Izvedbeni sklep Komisije 2011/632/EU z dne 21. septembra 2011 o uvedbi vprašalnika, ki se bo uporabljal za poročanje o izvajanju Direktive 2000/76/ES Evropskega parlamenta in Sveta o sežiganju odpadkov
                           82
                        . 
                     
                  
                  
                     
                  
                  
                     
                        
                     
                  
                  
                     
                  
               
                     
                        12) Sklep Komisije 2011/92/EU z dne 10. februarja 2011 o uvedbi vprašalnika za prvo poročilo o izvajanju Direktive 2009/31/ES Evropskega parlamenta in Sveta o geološkem shranjevanju ogljikovega dioksida
                           83
                        . 
                     
                  
                  
                     
                  
                  
                     
                  
                  
                     
                        
                     
                  
               
                     
                        13) Sklep Komisije 2010/681/EU z dne 9. novembra 2010 o vprašalniku za poročila držav članic o izvajanju Direktive Sveta 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2011–2013
                           84
                        .
                     
                  
                  
                     
                  
                  
                     
                  
                  
                     
                        
                     
                  
               
                     
                        14) Odločba Komisije 2007/531/ES z dne 26. julija 2007 o vprašalniku za poročila držav članic o izvajanju Direktive Sveta 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2008–2010. 
                           85
                        
                     
                  
                  
                     
                  
                  
                     
                        
                     
                  
                  
                     
                  
               
                     
                        15) Odločba Komisije 2003/241/ES z dne 26. marca 2003 o spremembi Odločbe Komisije 1999/391/ES z dne 31. maja 1999 o vprašalniku v zvezi z Direktivo Sveta 96/61/ES o celovitem preprečevanju in nadzorovanju onesnaževanja
                           86
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        16) Odločba Komisije 2002/605/ES z dne 17. julija 2002 o vprašalniku v zvezi z Direktivo Sveta 96/82/ES o obvladovanju nevarnosti večjih nesreč, v katere so vključene nevarne snovi
                           87
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        17) Odločba Komisije 1999/391/ES z dne 31. maja 1999 o vprašalniku v zvezi z Direktivo Sveta 96/61/ES o celovitem preprečevanju in nadzorovanju onesnaževanja. 
                           88
                        
                     
                  
                  
                     
                  
                  
                     
                        
                     
                  
                  
                     
                  
               
                     
                        18) Odločba Komisije 1999/314/ES z dne 9. aprila 1999 o vprašalniku v zvezi z Direktivo Sveta 96/82/ES o obvladovanju nevarnosti večjih nesreč, v katere so vključene nevarne snovi
                           89
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        19) Odločba Komisije 98/184/ES z dne 25. februarja 1998 glede vprašalnika za poročila držav članic o izvajanju Direktive Sveta 94/67/ES o sežiganju nevarnih odpadkov
                           90
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        20) Odločba Komisije 96/511/ES z dne 29. julija 1996 o vprašalnikih, predvidenih v Direktivah Sveta 80/779/EGS, 82/884/EGS, 84/360/EGS in 85/203/EGS
                           91
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        21) Odločba Komisije 96/302/ES z dne 17. aprila 1996 o določitvi oblike, s katero se zagotavljajo informacije na podlagi člena 8(3) Direktive Sveta 91/689/EGS o nevarnih odpadkih
                           92
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        22) Odločba Komisije 92/446/EGS z dne 27. julija 1992 o vprašalnikih za direktive na področju voda je bila spremenjena z Odločbo Komisije 95/337/ES z dne 25. julija 1995 o vprašalnikih za direktive na področju voda
                           93
                        .
                     
                  
                  
                     
                  
                  
                     
                        
                     
                  
                  
                     
                  
               
                     
                        23) Odločba Komisije 95/337/ES z dne 25. julija 1995 o spremembi Odločbe 92/446/EGS z dne 27. julija 1992 o vprašalnikih za direktive na področju voda
                           94
                        .
                     
                  
                  
                     
                  
                  
                     
                        
                     
                  
                  
                     
                  
               
            
               
            
               Ocena učinkov
            
            
               Ocena gospodarskih, okoljskih in družbenih učinkov ter obsežnejše posvetovanje sta bila izvedena že pri pripravi sporočila o skupnem okoljskem informacijskem sistemu (SEIS)
                  95
               . Odtlej je bila temelja analiza posodobljena, izdelan pa je bil tudi podrobnejši referenčni dokument
                  96
               . S tem se je zagotovilo dovolj dokazov za predlog o razveljavitvi in zato dodatna ocena učinka ni bila potrebna. 
            
            
               Izbrani instrumenti za dosego ciljev, tj. dva sklepa in eno sporočilo, ne bi spremenili poročanja v praksi. S predlaganim svežnjem razveljavitev se bo namreč zagotovila večja pravna jasnost zaradi odprave zastarelih določb ter racionaliziralo več obveznosti poročanja zaradi „lizbonizacije“
                  97
                postopkov. Večja učinkovitost bo predvidoma dosežena s poenostavitvijo pravnega reda EU, kar pomeni, da bodo namesto gospodarskih koristi zagotovljene tehnične oziroma pravne koristi. Vendar pa ni bilo mogoče pridobiti kvantitativnih podatkov o stroških in/ali koristih, ki bi bili neposredno povezani z razveljavitvijo, predvsem zato, ker je velik del izvirnih obveznosti iz direktiv v praksi že zastarelih. 
            
         
         
            
               3.PRAVNI ELEMENTI PREDLOGA
            
            
               Povzetek predlaganih ukrepov
            
            
               V predlogu o razveljavitvah na področju poročanja o okolju so opredeljeni zastareli pravni ukrepi ali pa so veljavne določbe po potrebi nadomeščene z ustreznimi sklici na Uredbo (EU) št. 182/2011. 
            
            
               Pravna podlaga
            
            
               Pravna podlaga za sprejetje sklepa o razveljavitvi je člen 192 Pogodbe o delovanju Evropske unije (TFEU).
            
            
               Načeli subsidiarnosti in sorazmernosti
            
            
               Ukrepi, na katere se nanaša predlog, so zastareli, ker je bila njihova vsebina vključena v poznejše akte ali ker zaradi svoje začasne narave niso več ustrezni. Zato je razveljavitev navedenih ukrepov v skladu z načeli subsidiarnosti in sorazmernosti. Zakonodajalec Unije mora sprejeti ukrepe, potrebne za to.
            
            
               Glavne pravne določbe predlaganega sklepa
            
            
               Člen 1 
            
            
               Z njim se člen 21(1) Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES spremeni tako, da se vstavi sklic na Uredbo (EU) št. 182/2011.
            
            
               Člen 2
            
            
               Z njim se člen 27(1) Direktive 2009/31/ES Evropskega parlamenta in Sveta z dne 23. aprila 2009 o geološkem shranjevanju ogljikovega dioksida spremeni tako, da se vstavi sklic na Uredbo (EU) št. 182/2011, člen 29 Direktive 2009/31/ES, s katerim je določena uporaba regulativnega postopka s pregledom, pa se prilagodi členu 290 PDEU.
            
            
               Člen 3
            
            
               Z njim se členi 13, 15 in 17 Direktive Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu, spremenijo tako, da se vstavijo sklici na Uredbo (EU) št. 182/2011, doda pa se še nov člen 15a.
            
            
               Člen 4
            
            
               Z njim se člen 13 Direktive 87/217/EGS z dne 19. marca 1987 o preprečevanju in zmanjševanju onesnaževanja okolja z azbestom spremeni tako, da se črta prvi odstavek člena. 
            
            
               Člen 5
            
            
               Z njim se spremeni člen 21(2) Uredbe (EU) št. 1257/2013 o recikliranju ladij. 
            
            
               Člen 6
            
            
               Z njim se Direktiva Evropskega parlamenta in Sveta 94/63/ES z dne 20. decembra 1994 o nadzorovanju emisij hlapnih organskih spojin (HOS) pri skladiščenju bencina in njegovi distribuciji iz terminalov do bencinskih servisov spremeni tako, da se spremenita člen 4(4) in člen 6(4), v členu 9 o spremljanju in poročanju pa se črta prvi stavek.
            
         
         
            
               Člena 7 in 8
            
            
               Z njima se razveljavi direktiva in določi datum začetka veljavnosti in uporabe pravnega akta za razveljavitev. Začetek veljavnosti se uskladi s predlogom o krožnem gospodarstvu
                  98
               , ki zajema določbe Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv, Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih, Direktive Sveta 1999/31/ES z dne 26. aprila 1999 o odlaganju odpadkov na odlagališčih in Direktive Evropskega Parlamenta in Sveta 94/62/ES z dne 20. decembra 1994 o embalaži in odpadni embalaži, ter s Predlogom Direktive Evropskega parlamenta in Sveta o spremembi Direktive 2003/87/ES za krepitev stroškovno učinkovitega zmanjšanja emisij in nizkoogljičnih naložb
                  99
               .
            
            
               Izbira instrumenta
            
            
               Predlagani instrument: Sklep Evropskega parlamenta in Sveta.
            
            
               4.PRORAČUNSKE POSLEDICE 
            
            
               Predlog nima proračunskih posledic.
            
            
               2016/0394 (COD)
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o spremembi Direktive Sveta 87/217/EGS, Direktive 2003/87/ES Evropskega parlamenta in Sveta, Direktive 2009/31/ES Evropskega parlamenta in Sveta, Uredbe (EU) št. 1257/2013 Evropskega parlamenta in Sveta, Direktive Sveta 86/278/EGS ter Direktive Evropskega parlamenta in Sveta 94/63/ES v zvezi s postopkovnimi pravili na področju poročanja o okolju ter razveljavitvi Direktive Sveta 91/692/EGS 
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije in zlasti člena 192(1) Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               ob upoštevanju mnenja Evropskega ekonomsko-socialnega odbora,
                  100
                
            
            
               ob upoštevanju mnenja Odbora regij,
                  101
                
            
            
               v skladu z rednim zakonodajnim postopkom,
            
            
               ob upoštevanju naslednjega: 
            
            
               (1)Direktiva Sveta 86/278/EGS
                  102
                in Direktiva Sveta 87/217/EGS
                  103
                temeljita na členih 100 in 235 Pogodbe o ustanovitvi Evropske gospodarske skupnosti oziroma sedanjih členih 115 in 352 Pogodbe o delovanju Evropske unije (PDEU). Spremembe navedenih direktiv so povezane z okoljsko politiko Unije ter so neposredna posledica razveljavitve Direktive Sveta 91/692/EGS
                  104
                na podlagi člena 192(1) PDEU. Zato je ustrezno spremeniti direktivi 86/278/EGS in 87/217/EGS na podlagi člena 192(1) PDEU. 
            
            
               (2)Direktiva Evropskega parlamenta in Sveta 94/63/ES
                  105
                temelji na členu 100a Pogodbe o ustanovitvi Evropske skupnosti oziroma sedanjem členu 114 PDEU. Spremembe navedene direktive so povezane z okoljsko politiko Unije ter so neposredna posledica razveljavitve Direktive 91/692/EGS na podlagi člena 192(1) PDEU. Zato je ustrezno spremeniti Direktivo 94/63/ES na podlagi člena 192(1) PDEU.
            
         
         
            
               (3)Direktiva 91/692/EGS je bila sprejeta, da bi se na panožni osnovi racionalizirale in izboljšale določbe o prenosu informacij in objavi poročil v zvezi z nekaterimi direktivami o varstvu okolja. Za dosego navedenega cilja se je z Direktivo 91/692/EGS spremenilo več direktiv, da bi se uvedle enotne zahteve za poročanje.
            
            
               (4)Izvajanje zahtev za poročanje, uvedenih z Direktivo 91/692/EGS, je obremenjujoče in neučinkovito. Številni akti Unije, ki so bili spremenjeni z Direktivo 91/692/EGS, so bili nadomeščeni in ne vsebujejo več zahtev za poročanje, uvedenih z Direktivo 91/692/EGS. Na primer, z Direktivo Evropskega parlamenta in Sveta 2000/60/ES
                  106
                je bilo razveljavljenih sedem aktov Unije na področju vodne politike, navedena direktiva pa ni vključevala sistema poročanja, uvedenega z Direktivo 91/692/EGS. Direktiva 2010/75/EU Evropskega parlamenta in Sveta
                  107
                ne vsebuje sklica na Direktivo 91/692/EGS in določa poseben sistem poročanja.
            
            
               (5)Direktiva 91/692/EGS prav tako ne določa uporabe elektronskih orodij. Zaradi uspešnega razvoja orodja ReportNet Evropske agencije za okolje in področnih pobud za racionalizacijo poročanja, na primer v okviru evropskega informacijskega sistema za vode, sta postali potreba po horizontalnem instrumentu o poročanju in njegova učinkovitost vse bolj vprašljivi. S sprejetjem Direktive 2007/2/ES Evropskega parlamenta in Sveta
                  108
                ter povezanim razvojem skupnega okoljskega informacijskega sistema
                  109
                je bil uveden sodobnejši in učinkovitejši horizontalni pristop k upravljanju informacij in poročanju v zvezi z okoljsko politiko EU.
            
            
               (6)Zato bi bilo treba Direktivo 91/692/EGS razveljaviti.
            
            
               (7)Večina direktiv, spremenjenih z Direktivo 91/692/EGS, ni več veljavnih. Veljavni sta še Direktiva 87/217/EGS in Direktiva 86/278/EGS.
            
            
               (8)V skladu z Direktivo 86/278/EGS morajo države članice predložiti poročilo o izvajanju navedene direktive na podlagi vprašalnika ali predloge, ki jo pripravi Komisija v skladu s postopkom iz Direktive 91/692/EGS. Da zaradi razveljavitve Direktive 91/692/EGS ne bi nastala pravna praznina, je treba sklic nanjo nadomestiti s sklicem na postopek, naveden v Direktivi 86/278/EGS.
            
            
               (9)Poročanje v skladu z Direktivo 87/217/EGS ni več potrebno. V državah članicah po sprejetju Uredbe (ES) št. 1907/2006 Evropskega Parlamenta in Sveta
                  110
               , s katero je določeno postopno odpravljanje proizvodnje in uporabe surovega azbesta in izdelkov, ki vsebujejo azbest, v Uniji. Zato je ustrezno črtati zahteve za poročanje iz Direktive 87/217/EGS.
            
            
               (10)Po sprejetju Direktive 91/692/EGS so naslednje uredbe in direktive vključevale sklic na Direktivo 91/692/EGS: Direktiva Evropskega parlamenta in Sveta 94/62/ES
                  111
               , Direktiva 94/63/ES, Direktiva Sveta 1999/31/ES
                  112
               , Direktiva 2000/53/ES Evropskega parlamenta in Sveta
                  113
               , Direktiva 2003/87/ES Evropskega parlamenta in Sveta
                  114
               , Direktiva 2008/98/ES Evropskega parlamenta in Sveta
                  115
               , Direktiva 2009/31/ES Evropskega parlamenta in Sveta
                  116
                ter Uredba (EU) št. 1257/2013 Evropskega parlamenta in Sveta
                  117
               .
            
            
               (11)Komisija je v okviru akcijskega načrta EU za krožno gospodarstvo
                  118
                predlagala spremembo direktiv 2008/98/ES, 94/62/ES, 1999/31/ES in 2000/53/ES, da se nadomesti sklic na Direktivo 91/692/EGS. Da bi se preprečil nastanek pravne praznine zaradi razveljavitve Direktive 91/692/EGS, bi se moral ta sklep začeti uporabljati z istim datumom kot akti, predlagani v okviru svežnja za krožno gospodarstvo.
            
            
               (12)V skladu z direktivama 2009/31/ES in 2003/87/ES morajo države članice predložiti poročilo o izvajanju navedenih direktiv na podlagi vprašalnika ali osnutka, ki ga sestavi Komisija v skladu s postopkom iz Direktive 91/692/EGS. Da zaradi razveljavitve Direktive 91/692/EGS ne bi nastala pravna praznina, je treba sklic nanjo nadomestiti s sklicem na postopek, naveden v zadevni direktivi. 
            
            
               (13)Da bi se zagotovilo, da so nekatere določbe iz prilog k Direktivi 86/278/EGS posodobljene, bi bilo treba na Komisijo prenesti pooblastilo za sprejemanje aktov v skladu s členom 290 Pogodbe o delovanju Evropske unije v zvezi s prilagoditvijo navedenih določb tehničnemu in znanstvenemu napredku. Da bi se zagotovilo, da so priloge k Direktivi 2009/31/ES posodobljene, bi bilo treba na Komisijo prenesti pooblastilo za sprejemanje aktov v skladu s členom 290 Pogodbe o delovanju Evropske unije v zvezi s prilagoditvijo navedenih prilog tehničnemu in znanstvenemu napredku. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se navedena posvetovanja izvedejo v skladu z načeli, določenimi v Medinstitucionalnem sporazumu o boljši pripravi zakonodaje z dne 13. aprila 2016. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
            
            
               (14)Uredba (EU) št. 1257/2013 vsebuje sklic na Direktivo 91/692/EGS. Zadevna določba se nanaša na prvo poročanje, ki se je že končalo. Zato bi jo bilo treba črtati. 
            
            
               (15)Zahteva za poročanje iz Direktive 94/63/ES ni več potrebna za spremljanje izvajanja Direktive 94/63/ES. Zadevno določbo bi bilo zato treba črtati. 
            
            
               (16)Direktive 87/217/EGS, 2003/87/ES in 2009/31/ES, Uredbo (EU) št. 1257/2013 ter direktivi 86/278/EGS in 94/63/ES bi bilo zato treba ustrezno spremeniti –
            
            
               SPREJELA NASLEDNJI SKLEP:
            
            
               Člen 1
                  Sprememba Direktive 2003/87/ES
            
            
               V členu 21(1) Direktive 2003/87/ES se četrti stavek nadomesti z naslednjim:
            
            
               „Poročilo se pripravi na podlagi vprašalnika ali predloge, ki jo sprejme Komisija v obliki izvedbenih aktov. Navedeni izvedbeni akti se sprejmejo v skladu s postopkom pregleda iz člena 22a(2).“.
            
            
               Člen 2
                  Spremembe Direktive 2009/31/ES
            
            
               Direktiva 2009/31/ES se spremeni:
            
         
         
            
               (1)v členu 27(1) se tretji stavek nadomesti z naslednjim:
            
            
               „Poročilo se pripravi na podlagi vprašalnika ali predloge, ki jo sprejme Komisija v obliki izvedbenih aktov. Navedeni izvedbeni akti se sprejmejo v skladu s postopkom pregleda iz člena 30(2).“;
            
            
               (2)člen 29 se nadomesti z naslednjim:
            
            
               „Člen 29
               Spremembe prilog
            
            
               Komisija je pooblaščena, da v skladu s členom 29a sprejme delegirane akte v zvezi s prilagoditvijo prilog tehničnemu in znanstvenemu napredku.“;
            
            
               (3) vstavi se člen 29a:
            
            
               
            
               „Člen 29a
               Izvajanje pooblastila
            
            
               1.
                     Pooblastilo za sprejemanje delegiranih aktov se podeli Komisiji pod pogoji, določenimi v tem členu.
            
            
               2.
                     Pooblastilo za sprejemanje delegiranih aktov iz člena 29 se podeli Komisiji za nedoločen čas od [datum začetka veljavnosti tega sklepa].
            
            
               3.
                     Evropski parlament ali Svet lahko kadar koli prekliče prenos pooblastila iz člena 29. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši datum, ki je določen v navedenem sklepu. Sklep ne vpliva na veljavnost že veljavnih delegiranih aktov. 
            
            
               4.
                     Pred sprejetjem delegiranega akta se Komisija posvetuje s strokovnjaki, ki jih imenuje vsaka država članica v skladu z načeli iz Medinstitucionalnega sporazuma o boljši pripravi zakonodaje z dne 13. aprila 2016.
            
            
               5.
                     Komisija takoj po sprejetju delegiranega akta o njem sočasno uradno obvesti Evropski parlament in Svet. 
            
            
               6.
                     Delegirani akt, sprejet v skladu s členom 29, začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.“;
            
            
               (4)člen 30 se nadomesti z naslednjim: 
            
            
               „Člen 30
               Postopek v odboru
            
            
               1.
                     Komisiji pomaga Odbor za podnebne spremembe, ustanovljen s členom 26 Uredbe (EU) št. 525/2013 Evropskega parlamenta in Sveta*. Ta odbor je odbor v smislu Uredbe (EU) št. 182/2011 Evropskega parlamenta in Sveta**. 
            
            
               2.
                     Pri sklicevanju na ta odstavek se uporablja člen 5 Uredbe (EU) št. 182/2011.
            
            
               ______________________________________
            
            
               *
                     Uredba (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (UL L 165, 18.6.2013, str. 13).
            
         
         
            
               **
                     Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).“.
            
            
               Člen 3
                  Spremembe Direktive 86/278/EGS
            
            
               Direktiva 86/278/EGS se spremeni:
            
            
               (1) člen 13 se nadomesti z naslednjim:
            
            
               „Člen 13
            
            
               Komisija je pooblaščena, da v skladu s členom 15a sprejme delegirane akte za prilagoditev prilog tehničnemu in znanstvenemu napredku.
            
            
               Prvi odstavek se ne uporablja za parametre in vrednosti iz prilog I A, I B in I C, kakršne koli dejavnike, ki lahko vplivajo na oceno navedenih vrednosti, ter parametre za analizo iz prilog II A in II B.“;
            
            
               (2) člen 14 se črta;
            
            
               (3) člen 15 se nadomesti z naslednjim:
            
            
               „Člen 15
            
            
               1.
                     Komisiji pomaga odbor, ustanovljen s členom 39 Direktive 2008/98/ES Evropskega parlamenta in Sveta*. Ta odbor je odbor v smislu Uredbe (EU) št. 182/2011 Evropskega parlamenta in Sveta**.
            
            
               2.
                     Pri sklicevanju na ta odstavek se uporablja člen 5 Uredbe (EU) št. 182/2011.
            
            
               _______________________________________________
            
            
               *
                     Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
            
            
               **
                     Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).“; 
            
            
               (4) vstavi se naslednji člen 15a: 
            
            
               „Člen 15a
            
            
               1. Pooblastilo za sprejemanje delegiranih aktov se podeli Komisiji pod pogoji, določenimi v tem členu.
            
            
               2. Pooblastilo za sprejemanje delegiranih aktov iz člena 13 se podeli Komisiji za nedoločen čas od datuma začetka veljavnosti te direktive. 
            
            
               3. Evropski parlament ali Svet lahko kadar koli prekliče prenos pooblastila iz člena 13. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši datum, ki je določen v navedenem sklepu. Sklep ne vpliva na veljavnost že veljavnih delegiranih aktov.
            
         
         
            
               4. Pred sprejetjem delegiranega akta se Komisija posvetuje s strokovnjaki, ki jih imenuje vsaka država članica v skladu z načeli iz Medinstitucionalnega sporazuma o boljši pripravi zakonodaje z dne 13. aprila 2016.
            
            
               5. Komisija takoj po sprejetju delegiranega akta o njem sočasno uradno obvesti Evropski parlament in Svet.
            
            
               6. Delegirani akt, sprejet v skladu s členom 13, začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.“;
            
            
               (5) v prvem odstavku člena 17 se drugi stavek nadomesti z naslednjim: 
            
            
               „Področna poročila se sestavijo na podlagi vprašalnika ali osnutka, ki ga sprejme Komisija v obliki izvedbenega akta. Ta izvedbeni akt se sprejme v skladu s postopkom pregleda iz člena 15(2).“.
            
            
               Člen 4
                  Sprememba Direktive 87/217/EGS
            
            
               Odstavek 1 člena 13 Direktive 87/217/EGS se črta.
            
            
               Člen 5
                  Sprememba Uredbe (EU) št. 1257/2013
            
            
               V členu 21 Uredbe (EU) št. 1257/2013 se odstavek 2 nadomesti z naslednjim: 
            
            
               „2. Vsako poročilo zajema triletno obdobje in se elektronsko pošlje Komisiji najpozneje devet mesecev po koncu triletnega obdobja, ki ga zajema. 
            
            
               Prvo elektronsko poročilo zajema obdobje od datuma objave evropskega seznama do 31. decembra 2018.“. 
            
            
               Člen 6
                  Spremembe Direktive 94/63/ES
            
            
               Direktiva 94/63/ES se spremeni:
            
            
               (1) v členu 4(4) se drugi pododstavek nadomesti z naslednjim:
            
            
               „Države članice obvestijo Komisijo o terminalih, za katere veljajo taka odstopanja.“;
            
            
               (2) v členu 6(4) se drugi pododstavek nadomesti z naslednjim:
            
            
               „Države članice obvestijo Komisijo o podrobnostih območij, na katerih nameravajo odobriti tako odstopanje, pozneje pa tudi o kakršnih koli spremembah na teh območjih.“; 
            
            
               (3) v členu 9 se črta prvi stavek. 
            
            
               Člen 7
                  Razveljavitev Direktive 91/692/EGS
            
            
               Direktiva 91/692/EGS se razveljavi.
            
         
         
            
               Člen 8
                  Začetek veljavnosti in uporaba
            
            
               Ta sklep začne veljati dvajseti dan po objavi v Uradnem listu Evropske unije.
            
            
               Uporablja se od [OP: DATUM začetka veljavnosti spremembe člena 37(1)
                  119
                Direktive 2008/98/ES, spremembe člena 9
                  120
                Direktive 2000/53/ES, spremembe člena 15
                  121
                Direktive 1999/31/ES, spremembe člena 17
                  122
                Direktive 94/62/ES].
            
            
               Člen 1 se uporablja od [OP: DATUM začetka veljavnosti spremembe člena 22a Direktive 2003/87/ES
                  123
               ].
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 123, 12.5.2016, str. 1–14.
               
               
                  
                     (2)
                  Oddelek III o prihodnjih pobudah v okviru programa REFIT iz sporočila Komisije z naslovom Program ustreznosti in uspešnosti predpisov (REFIT): Stanje in obeti, COM(2014) 368.
               
               
                  
                     (3)
                  COM(2015) 215 z dne 19. maja 2015.
               
               
                  
                     (4)
                  COM(2015) 610 z dne 27. oktobra 2015.
               
               
                  
                     (5)
                  UL L 37, 11.2.2011, str. 19–24.
               
               
                  
                     (6)
                  UL L 292, 10.11.2010, str. 65–67.
               
               
                  
                     (7)
                  Dostopna na spletnem naslovu: http://ec.europa.eu/environment/legal/reporting/other_actions_en.htm.
               
               
                  
                     (8)
                  Direktiva o komunalnih odpadnih vodah.
               
               
                  
                     (9)
                  Direktiva o nitratih.
               
               
                  
                     (10)
                  Okvirna direktiva o vodah.
               
               
                  
                     (11)
                  Direktiva o industrijskih emisijah.
               
               
                  
                     (12)
                  Direktiva o celovitem preprečevanju in nadzorovanju onesnaževanja.
               
               
                  
                     (13)
                  COM(2008) 46 z dne 1. februarja 2008.
               
               
                  
                     (14)
                  Sporočilo Komisije Svetu, Evropskemu parlamentu, Evropskemu ekonomsko-socialnemu odboru in Odboru regij – Za skupni okoljski informacijski sistem (SEIS) {SEC(2008) 111} {SEC(2008) 112} /* COM(2008) 46 konč.
               
               
                  
                     (15)
                  SWD(2013) 18 z dne 25. januarja 2013.
               
               
                  
                     (16)
                  Sklep Komisije 2011/92/EU z dne 10. februarja 2011 (UL L 37, 11.2.2011, str. 19–24) in Sklep Komisije 2010/681/EU z dne 9. novembra 2010 (UL L 292, 10.11.2010, str. 65–67).
               
               
                  
                     (17)
                  Na voljo na spletnem naslovu: http://ec.europa.eu/environment/legal/reporting/index_en.htm.
               
               
                  
                     (18)
                  Člen 37(1).
               
               
                  
                     (19)
                  Člen 9.
               
               
                  
                     (20)
                  Člen 15.
               
               
                  
                     (21)
                  COM(2015) 595 final, COM(2015) 593 final, COM(2015) 594 final, COM(2015) 596 final.
               
               
                  
                     (22)
                  UL L 31, 5.2.1976, str. 1–7.
               
               
                  
                     (23)
                  UL L 64, 4.3.2006, str. 37–51.
               
               
                  
                     (24)
                  UL L 129, 18.5.1976, str. 23–29.
               
               
                  
                     (25)
                  UL L 64, 4.3.2006, str. 52–59.
               
               
                  
                     (26)
                  UL L 54, 25.2.1978, str. 19–24.
               
               
                  
                     (27)
                  UL L 32, 3.2.1983, str. 28–28.
               
               
                  
                     (28)
                  UL L 334, 17.12.2010, str. 17–119.
               
               
                  
                     (29)
                  UL L 222, 14.8.1978, str. 1–10.
               
               
                  
                     (30)
                  UL L 264, 25.9.2006, str. 20–31.
               
               
                  
                     (31)
                  UL L 327, 22.12.2000, str. 1–73.
               
               
                  
                     (32)
                  UL L 271, 29.10.1979, str. 44–53.
               
               
                  
                     (33)
                  UL L 319, 7.11.1981, str. 16.
               
               
                  
                     (34)
                  UL L 281, 10.11.1979, str. 47–52.
               
               
                  
                     (35)
                  UL L 376, 27.12.2006, str. 14–20.
               
               
                  
                     (36)
                  UL L 20, 26.1.1980, str. 43–48.
               
               
                  
                     (37)
                  UL L 81, 27.3.1982, str. 29–34.
               
               
                  
                     (38)
                  UL L 348, 24.12.2008, str. 84–97.
               
               
                  
                     (39)
                  UL L 291, 24.10.1983, str. 1–8.
               
               
                  
                     (40)
                  UL L 74, 17.3.1984, str. 49–54.
               
               
                  
                     (41)
                  UL L 274, 17.10.1984, str. 11–17.
               
               
                  
                     (42)
                  UL L 181, 4.7.1986, str. 16–27.
               
               
                  
                     (43)
                  UL L 219, 14.8.1990, str. 49–57.
               
               
                  
                     (44)
                  UL L 194, 25.7.1975, str. 26–31.
               
               
                  
                     (45)
                  UL L 229, 30.8.1980, str. 11–29.
               
               
                  
                     (46)
                  UL L 330, 5.12.1998, str. 32–54.
               
               
                  
                     (47)
                  UL L 87, 27.3.1985, str. 1–7.
               
               
                  
                     (48)
                  UL L 372, 31.12.1985, str. 36.
               
               
                  
                     (49)
                  UL L 307, 27.11.1975, str. 22–24.
               
               
                  
                     (50)
                  UL L 74, 27.3.1993, str. 81–83.
               
               
                  
                     (51)
                  UL L 188, 16.7.1984, str. 20–25.
               
               
                  
                     (52)
                  UL L 24, 29.1.2008, str. 8–29.
               
               
                  
                     (53)
                  UL L 334, 17.12.2010, str. 17–119.
               
               
                  
                     (54)
                  UL L 229, 30.8.1980, str. 30–48.
               
               
                  
                     (55)
                  UL L 163, 29.6.1999, str. 41–60.
               
               
                  
                     (56)
                  UL L 378, 31.12.1982, str. 15–18.
               
               
                  
                     (57)
                  UL L 87, 27.3.1985, str. 1–7.
               
               
                  
                     (58)
                  UL L 372, 31.12.1985, str. 36.
               
               
                  
                     (59)
                  UL L 194, 25.7.1975, str. 23–25.
               
               
                  
                     (60)
                  UL L 312, 22.11.2008, str. 3–30.
               
               
                  
                     (61)
                  UL L 194, 25.7.1975, str. 39–41.
               
               
                  
                     (62)
                  UL L 114, 27.4.2006, str. 9–21.
               
               
                  
                     (63)
                  UL L 108, 26.4.1976, str. 41–42.
               
               
                  
                     (64)
                  UL L 243, 24.9.1996, str. 31–35.
               
               
                  
                     (65)
                  UL L 84, 31.3.1978, str. 43–48.
               
               
                  
                     (66)
                  UL L 377, 31.12.1991, str. 20–27.
               
               
                  
                     (67)
                  UL L 326, 13.12.1984, str. 31–41.
               
               
                  
                     (68)
                  UL L 30, 6.2.1993, str. 1–28.
               
               
                  
                     (69)
                  UL L 190, 12.7.2006, str. 1–98.
               
               
                  
                     (70)
                  UL L 176, 6.7.1985, str. 18–21.
               
               
                  
                     (71)
                  UL L 365, 31.12.1994, str. 10–23.
               
               
                  
                     (72)
                  UL L 89, 25.3.2014, str. 45–76.
               
               
                  
                     (73)
                  
                  
                     UL L 126, 19.5.2005, str. 43.
                  
               
               
                  
                     (74)
                  UL L 329, 25.11.2006, str. 38–63.
               
               
                  
                     (75)
                  C(2012) 2384 final.
               
               
                  
                     (76)
                  UL L 78, 16.3.2004, str. 56–59.
               
               
                  
                     (77)
                  UL L 67, 7.3.2007, str. 7–9.
               
               
                  
                     (78)
                  UL L 298, 25.11.2000, str. 24–26.
               
               
                  
                     (79)
                  UL L 282, 26.10.2001, str. 77–80.
               
               
                  
                     (80)
                  UL L 256, 19.9.1997, str. 13–19.
               
               
                  
                     (81)
                  UL L 296, 17.11.1994, str. 42–55.
               
               
                  
                     (82)
                  UL L 247, 24.9.2011, str. 54–58.
               
               
                  
                     (83)
                  UL L 37, 11.2.2011, str. 19–24.
               
               
                  
                     (84)
                  UL L 292, 10.11.2010, str. 65–67.
               
               
                  
                     (85)
                  UL L 195, 27.7.2007, str. 47–49.
               
               
                  
                     (86)
                  UL L 89, 5.4.2003, str. 17–23.
               
               
                  
                     (87)
                  UL L 195, 24.7.2002, str. 74–80.
               
               
                  
                     (88)
                  UL L 148, 15.6.1999, str. 39–43.
               
               
                  
                     (89)
                  UL L 120, 8.5.1999, str. 43–45.
               
               
                  
                     (90)
                  UL L 67, 7.3.1998, str. 48–50.
               
               
                  
                     (91)
                  UL L 213, 22.8.1996, str. 16–24.
               
               
                  
                     (92)
                  UL L 116, 11.5.1996, str. 26–27.
               
               
                  
                     (93)
                  UL L 247, 27.8.1992, str. 10–36.
               
               
                  
                     (94)
                  UL L 200, 24.8.1995, str. 1–34.
               
               
                  
                     (95)
                  Glej oceno učinka SEIS, SWD(2008) 111 z dne 1. februarja 2008.
               
               
                  
                     (96)
                  Http://ec.europa.eu/environment/legal/reporting/index_en.htm.
               
               
                  
                     (97)
                  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13–18).
               
               
                  
                     (98)
                  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom Zaprtje zanke – akcijski načrt EU za krožno gospodarstvo, COM(2015) 614 final.
               
               
                  
                     (99)
                  COM(2015) 337 final/2.
               
               
                  
                     (100)
                  UL C […], […], str. […].
               
               
                  
                     (101)
                  UL C […], […], str. […].
               
               
                  
                     (102)
                  Direktiva Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu (UL L 181, 4.7.1986, str. 6).
               
               
                  
                     (103)
                  Direktiva Sveta 87/217/EGS z dne 19. marca 1987 o preprečevanju in zmanjševanju onesnaževanja okolja z azbestom (UL L 85, 28.3.1987, str. 40).
               
               
                  
                     (104)
                  Direktiva Sveta 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje (UL L 377, 31.12.1991, str. 48).
               
               
                  
                     (105)
                  Direktiva Evropskega parlamenta in Sveta 94/63/ES z dne 20. decembra 1994 o nadzorovanju emisij hlapnih organskih spojin (HOS) pri skladiščenju bencina in njegovi distribuciji iz terminalov do bencinskih servisov (UL L 365, 31.12.1994, str. 24).
               
               
                  
                     (106)
                  Direktiva Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL L 327, 22.12.2000, str. 1).
               
               
                  
                     (107)
                  Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L 334, 17.12.2010, str. 17).
               
               
                  
                     (108)
                  Direktiva 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (INSPIRE) (UL L 108, 25.4.2007, str. 1).
               
               
                  
                     (109)
                  COM(2008) 46 z dne 1. februarja 2008.
               
               
                  
                     (110)
                  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).
               
               
                  
                     (111)
                  Direktiva Evropskega parlamenta in Sveta 94/62/ES z dne 20. decembra 1994 o embalaži in odpadni embalaži (UL L 365, 31.12.1994, str. 10).
               
               
                  
                     (112)
                  Direktiva Sveta 1999/31/ES z dne 26. aprila 1999 o odlaganju odpadkov na odlagališčih (UL L 182, 16.7.1999, str. 1).
               
               
                  
                     (113)
                  Direktiva 2000/53/ES Evropskega parlamenta in Sveta z dne 18. septembra 2000 o izrabljenih vozilih (UL L 269, 21.10.2000, str. 34).
               
               
                  
                     (114)
                  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, 25.10.2003, str. 32).
               
               
                  
                     (115)
                  Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
               
               
                  
                     (116)
                  Direktiva 2009/31/ES Evropskega parlamenta in Sveta z dne 23. aprila 2009 o geološkem shranjevanju ogljikovega dioksida in spremembi Direktive Sveta 85/337/EGS, direktiv 2000/60/ES, 2001/80/ES, 2004/35/ES, 2006/12/ES, 2008/1/ES Evropskega parlamenta in Sveta ter Uredbe (ES) št. 1013/2006 (UL L 140, 5.6.2009, str. 114).
               
               
                  
                     (117)
                  Uredba (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (UL L 330, 10.12.2013, str. 1).
               
               
                  
                     (118)
                  COM(2015) 614 final z dne 2. decembra 2015.
               
               
                  
                     (119)
                  COM(2015) 595 final.
               
               
                  
                     (120)
                  COM(2015) 593 final.
               
               
                  
                     (121)
                  COM(2015) 594 final.
               
               
                  
                     (122)
                  COM(2015) 596 final COM(2015) 337 final.
               
               
                  
                     (123)
                  COM(2015) 337 final.